निगममा एक क्याप्टेनले ४ जहाज उडाउनुपर्ने बाध्यता, पालो मिचेर कनिष्ठ क्याप्टेनलाई एयरबस तालिममा
सुन्दा अचम्म लाग्छ । एकजना क्याप्टेनले ४ वटा जहाज कसरी उडाउन सक्छन् ? हो, सरकारी वायुसेवा कम्पनी नेपाल वायुसेवा निगममा भने यस्तै हालत छ । चीनबाट ल्याइएका वाई १२ ई सिरिजका चारवटा जहाज अहिले एकजना पाइलटले मात्रै उडाउँछन् । उडाउने क्याप्टेन हुन् आङनुरी शेर्पा । शेर्पाले एकैपटक ४ वटा जहाज उडाउने भने होइनन् । उनले पालैपालो गरेर निगमका यी सिरिजका जहाज उडाइरहेका छन् ।